《过安吉县梅溪二首》
宋代·卫宗武

纵步历前村，翛然幽趣深。
鸣鸿归别渚，倦鹊立寒林。
烟树远横带，云甍高耸岑。
随风数声笛，清绝似龙吟。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。